רב שמואל דוב ווייס

**סוגיא ד' - הקל הקל תחילה**

גמרא רש"י: פג. [משנה..] - פג: [עד "..בעציב שהוא נקוב"]

מקורות לעיון:

1) **גדר של היתר פיקוח נפש** [הותרה או דחויה]

רמב"ם הל' שבת (ב:א), כסף משנה שם, ר"ן ביצה ט: בדפי הרי"ף (ד"ה ומיהא) ["לפיכך נראה לי... בטורח אחד תוספתו כמוהו"] גמ' פא. ["נאמר עונש בעינוי... שהותרה מכללה"], מרומי שדה פא. (ד"ה שם מה לעינוי), רא"ש (ח:י"ד) ["ורבינו מאיר השיב... עד כאן"]

גמ' פה. ["וכבר היה ר' ישמעאל.."] - פה: [עד ".. לכל גופו שדוחה את השבת"], שו"ת תשב"ץ (ג:ל"ז)

תוספת יוה"כ פג. (ד"ה ת"ר מי שאחזו) [עד "..חומרא רבה"], קרית ספר הל' מאכלות אסורות (סוף פרק י"ד)

2) **הקל הקל:** **מאכלות אסורות שונות**

גבורת ארי פג. (ד"ה טבל ונבילה נבילה) [עד "..וטבל יש לו היתר"]

תוס' הרא"ש פג. (ד"ה ה"ג טבל), גבורת ארי שם (ד"ה טבל ושביעית), רבינו חננאל שם (ד"ה ת"ר) [עד "ושביעית נבלה"], רמב"ם הל' מאכלות אסורות (י"ד:י"ז), תוספת יוה"כ פג. (ד"ה טבל ושביעית) [עד "תלמוד ודו"ק]

גמ' פג. ["טבל ותרומה..." עד סוף הסוגיא], רש"י שם (ד"ה כי פליגי), תוס' רי"ד שם (ד"ה אמר רבא), רמב"ם הל' מאכלות אסורות (י"ד:י"ז)

רמב"ן על התורה (דברים י"ד:כ"א) [עד "בו הבן"], רמב"ן שם (שמות כ"ב:ל)

3) **הקל הקל: מאכל איסור או מעשה איסור**

ר"ן ד: בדפי הרי"ף (ד"ה וגרסי' בגמ'), רא"ש (ח:י"ד) [עד "ויפרוש ויסתכן"], שו"ת רשב"א (א:תרפ"ט)

מרומי שדה פג. (ד"ה שם במשנה)

קרית ספר הלכות מאכלות אסורות פרק יד

ונראה דהא דאמרינן מאכילין הקל קל תחלה לא הוי אלא מדרבנן דמדאוריתא אין לך דבר חמור שעומד בפני פקוח נפש אלא ע"ז ג"ע ש"ד כדילפינן להו בדוכתייהו הא שאר איסורין כולהו אין עומדין בפני פקוח נפש.

שו"ת תשב"ץ חלק ג סימן לז

וכיון דלענין עבודה אסיק תלמודא דהותרה שבת ה"ה לענין פקוח נפש דהא (תלמוד) [בתלמוד פ'] יה"כ (פ"ה ע"א) יליף ר"ע דפקוח נפש דוחה שבת ממה שאמר' התורה מעם מזבחי תקחנו למות ואמר רבא בר רב הונא לא שנו אלא להמית אבל להחיות אפילו מעם מזבחי ומה זה ספק שיש ממש בדבריו ספק שאין ממש בדבריו ועבודה דוחה את השבת ק"ו לפקוח נפש שדוחה את השבת. ואפי' למאי דפרכינן התם (שם /פ"ה/ ע"ב) דילמא כדאביי דאמר אביי מסרינן ליה זוגא דרבנן אם יש ממש בדבריו אין ואי לא לא ואשכחן ודאי ספק מנ"ל מ"מ היכא דאיכא ודאי פקוח נפש מבטלין עבודה שהיא דוחה שבת א"כ פקוח נפש חמיר טפי מעבודה ואי לענין עבודה אמרינן דהותרה כ"ש לענין פקוח נפש וזהו אפילו לפום האי פירכא וכ"ש דלמאי דאסיקנא דטפי חמיר פקוח נפש מעבודה דאפילו בספק מחללינן שבת משא"כ בעבודה הדבר פשוט מק"ו שכמו ששבת הותרה לענין עבודה כ"ש שהותרה לענין פקוח נפש. וכן נמי יש להוכיח כן מדברי ר"א בן עזריה (שם /יומא פ"ה ע"ב/) שלמד פקו"נ ממיל[ה] ונרא' ודאי דשבת הותר למילה דלאו דחויה בלבד היא ואף על גב דלישנא דתלמודא הוא בכל דוכת' מילה נתנה שבת לידחות אצלה ה"ה שהותרה שאין בין עבודה למילה לענין שבת כלום דשניהם התירתם התור' בהדיא בשבת.

תוספות רי"ד מסכת יומא דף פג עמוד א

אמר רבא בדאיפשר בחולין כ"ע ל"פ דמתקנינן לי' וספינן ליה כי פליגי בדלא אפשר ליה פירש המורה בדאיפשר בחולין שיש די בחולין שבטבל זה להאכילו לאחר שתינטל תרומתו דכ"ע ל"פ דמתקנינן ליה חולין ואין מאכילין אותו לא טבל ולא תרומה כי פליגי בדלא אפשר בחולין אא"כ אוכל את כולן כו' וקשיא לי להאי פירושא ואמאי אי אפשר בחולין והא קי"ל תרומה אין לה שיעור וחטה אחת פוטרת כל הכרי מדאורייתא ותו מאי האי דאמרן לעיל טבל ושביעית מאכילין אותו שביעית ואמאי מאכילין אותו שביעית נפרש ממנו התרומה ונאכלנו החולין שבו ובעד התרומה נאכילנו שביעית אבל כנגד כל הטבל לא נאכילנו שביעית מש"ה נ"ל לפרש דבאיפשר הוא כגון שהבעלים שם ואי אפשר לתקן הטבל מאכילין אותו שביעית שהוא יותר קלה ממנו.

שו"ת הרשב"א חלק א סימן תרפט

שאלת עוד שאודיע לך דעתי במה שנשאל הראב"ד ז"ל ונסתפק בו הרמב"ן ז"ל. בחולה שיש בו סכנה שמותר לשחוט לו בשבת. אם יש שם נבלה מי נאמר כיון שיש שם נבלה לא נשחוט לו. או מתירין לשחוט ולא נאכילנו לו נבלה. ואני כבר נשאלתי על זה והשבתי ואמרתי שאכתוב לך.

תשובה שמעתי מאחד מגדולי הרבנים שהעיד משם הרב רבי מאיר מרוטנבורק. שהורה להתיר לשחוט אפילו במקום שיש שם נבלה להאכילו. אלא שהטעם שאמרו לי משמו חלוש מאד על כן איני כותבו לך. והוא הרב שהגיע /שהגיד/ לי כן דעתו. וטעמו משום דאם אין שוחטין לו יבא לידי סכנה שימנע מלאכול הנבלה וימות. ולי נראה שהכל תלוי במחלוקת אם נאמר שבת דחויה או נאמר שבת הותרה אצל חולה. אם נאמר שבת הותרה אצל חולה שוחטין לו שלא אסרה תורה מלאכת שבת אצל חולה. ושוחטין לחולה בשבת כדרך ששוחטין אנו לעצמנו. וכדרך שאמרו בטומאה למאן דאמר טומאה הותרה בציבור שאם נטמא הכוס אפילו יש שם כוס אחר נותן לטהור אפילו מן הכוס שנטמא. אבל למ"ד דחויה היא מאכילין לו הנבילה שהוא צריך לאכול ואין אנו עוברין לשחוט לו. שבמקום שיש לו בשר לאכול לא נעבור אנו ולא נדחה את השבת. וכמדומה שהלכה כמאן דאמר שבת דחויה היא ולא הותרה. מכל מקום כל שאין שם נבילה /לא/ אמרינן לגוי לשחוט כיון שהיא דחויה אצלו. ותדע לך שהרי שנינו בברייתא אין עושין דברים הללו לא על ידי גוים ולא על ידי קטנים אלא על ידי גדולי ישראל.

מרומי שדה מסכת יומא דף פג עמוד א

שם במשנה. מי שאחזו בולמוס מאכילין אותו אפילו דברים טמאים כו'. וקשה פשיטא הא מאכילין גם ביוה"כ דבכרת, מכש"כ דברים טמאים שאינם אלא בלאו. ונראה דמזה יש ללמוד ההוראה הידועה שהביאו הרא"ש והר"ן, דשוחטין בשבת ואין מאכילין נבלה. ונאמרו בזה הרבה טעמים שאינם ברורים, אבל יותר נראה הטעם משום דמאכלות אסורות מזיק לנפש יותר מאיסור הבא מחמת היום. וכמוש"כ התוס' חולין דף ה' ב' לענין שאין הקדוש ברוך הוא מביא תקלה לצדיקים, שהיינו במאכל איסור דוקא. ונראה עוד דזהו עיקר הטעם שהביא הרא"ש בשם הר"מ מרוטנברג, דבשחוטה המאכל מותר ואריא רביע עלה, אבל בנבילה המאכל עצמו אסור, כצ"ל, וזהו דברינו. אלא שהביא ראיה לסברא זו, מהא דהתירה התורה לעשות מלאכה ביום טוב ולא לאכול מאכל אסור. אבל לא כמו שמבינין שהר"מ ס"ל שבת הותרה אצל פקו"נ, דזה ודאי אינו, וכמו שהוכחנו לעיל דף פ"א, מהא דאי' שם עינוי לא הותרה מכללה. ובאמת היכן נרמז דשבת הותר יותר מנבילה. אלא הראה להוכיח מיו"ט, דשבת לענין נבילה דומה להותרה גבי דחויה. אבל עיקר הטעם הוי משום דמאכל אסור מזיק לנפש. וכ"ז למדנו ממשנתינו, דלא למדנו מאכלות אסורות מיום הכפורים דחמור: